CELEX: C2004/228/57
Language: sl
Date: 2004-09-11 00:00:00
Title: Zadeva C-294/04: Predlog za sprejem predhodne odločbe na podlagi sklepa Juzgado de lo Social n° 30 de Madrid (Španija) z dne 5. julija 2004 v zadevi C. Sarkatzis Herrero proti Instituto Madrileño de la Salud

11.9.2004   
            
            
               SL
            
            
               Uradni list Evropske unije
            
            
               C 228/28
            
         Predlog za sprejem predhodne odločbe na podlagi sklepa Juzgado de lo Social no 30 de Madrid (Španija) z dne 5. julija 2004 v zadevi C. Sarkatzis Herrero proti Instituto Madrileño de la Salud
   (Zadeva C-294/04)
   (2004/C 228/57)
   Juzgado de lo Social no 30 de Madrid je s sklepom z dne 5. julija 2004 v zadevi C. Sarkatzis Herrero proti Instituto Madrileño de la Salud, ki ga je sodno tajništvo prejelo dne 12. julija 2004, Sodišču Evropskih skupnosti predložil predlog za sprejem predhodne odločbe.
   Juzgado de lo Social no 30 de Madrid predlaga Sodišču, da odloči o naslednjih vprašanjih:
   
               1)
            
            
               Ali je določbe prava Skupnosti glede porodniškega dopusta in načela enakega obravnavanja moških in žensk v zvezi z dostopom do zaposlitve treba razumeti tako, da ženska, ki je na porodniškem dopustu in ki v tem času dobi mesto uradnice, uživa enake pravice kot so priznane drugim kandidatom, ki so uspešno opravili natečaj za uradnike?
            
         
               2)
            
            
               Ali pridobitev statusa uradnice ali delavke za nedoločen čas, ne glede na rešitev v primeru delavke, ki se prvič zaposli, če je delovno razmerje v teku čeprav prekinjeno zaradi izrabe porodniškega dopusta, predstavlja eno izmed pravic napredovanja v zaposlitvi, katere efektivnosti ne more preprečiti dejstvo, da je delavka na porodniškem dopustu?
            
         
               3)
            
            
               Ali ima v predmetni zadevi na podlagi zgoraj citiranih določb, še posebej glede enakega obravnavanja moških in žensk v zvezi z dostopom do zaposlitve, oziroma ko je zaposlitev pridobljena, pogodbena delavka, ki je na porodniškem dopustu v trenutku ko dobi stalno zaposlitev, pravico nastopiti na delovnem mestu in pridobiti status uradnice z ugodnostmi, ki jih ta status daje, kot na primer začetek poklicne kariere za izračun delovne dobe, vse od trenutka in pod enakimi pogoji kot drugi kandidati, ki so dobili delovno mesto, ne glede na dejstvo, da v skladu z določbami nacionalnega prava, ki se v primeru uporabijo, izvrševanje pravic, ki je povezano z dejanskim opravljanjem dela lahko prekine do dejanskega začetka opravljanja dela?